Johan Willemse: Saaiboere sien uit na goeie somer | Landbou
Die wind rig groot skade aan by graan en kanola in die Swartland en Suid-Kaap. FOTO: AMELIA GENIS
Danksy vroeë lentereën in die somer- saaigebiede en ge- noeg grondvog is die vooruitsigte vir die nuwe seisoen taamlik gunstig. Weerkenners verwag 'n redelik normale tot nat somersaaiseisoen vanweë die La Niña-fase.
Graan- en oliesaadpryse is op hoër vlakke as 'n jaar of twee gelede, maar terselfdertyd is die produksiekoste per hektaar in baie gebiede vir die seisoen 18-22% hoër as verlede jaar.
Dit beteken dat saaiboere se opbrengs per hektaar bonormaal moet wees om met die stygende koste te probeer byhou. Prysvooruitsigte is hoofsaaklik afhanklik van die verloop van die internasionale graanmark en die rand-dollarwisselkoers.